《【中吕】满庭芳　京口感怀》
元代·汤舜民

残花剩柳，摧垣废屋，新冢荒丘。海门天堑还依旧，滚滚东流。铁瓮城横刺
着虎口，金山寺高镇着鳌头。斜阳候，吟登舵楼，灯火望扬州。　除夕
荒芜旧隐，荡田破屋，流水柴门。儒生甘捱黄齑运，何病何贫？楮先生管城
子谁行证本，郑当时孔文举那里寻人？年将尽，梅花笑晒，添一岁老三分。　又
休怀故人，难寻东道，谁念斯文？南枝昨夜传芳信，大地回春。雪儿飘风儿
刮深深闭门，酒儿ド鱼儿脍旋旋开樽。投至得黄昏近，黑喽喽便盹，则敢是睡魔
神。　武林感旧二首
钱塘故址，东吴霸业，南渡京师。其间四百八十寺，不似当时。山空湖潋
滟随处写坡仙旧诗，水清浅月黄昏何人吊逋老荒祠？伤情思，西湖若此，何似比
西施？
笙歌醉乡，绮罗绚采，粉黛吹香。业风人海波千丈，送尽春光。湖内外静悄
悄六桥面舫，浙东西冷清清一道长□。休悲怆，自今日往，何物不兴亡！　代人寄书
端肃奉柬，拜违咫尺，似隔关山。少成欢会多离间，直恁艰难。又不是平地
里情疏意懒，止不过暂时间书废琴闲。休凝盼，归期早晚，先此报平安。

作者简介：汤舜民，元末明初戏曲作家，号菊庄，字、生卒年、生平事迹均不详，象山（今属浙江）人。补本县吏，非其志也。后落魄江湖间。好滑稽，与贾仲明交久而不衰。文皇帝在燕邸时，宠遇甚厚，永乐间恩赍常及。所作乐府、套数、小令极多，语皆工巧，江湖盛传之。所撰杂剧2种：《瑞仙亭》、《娇红记》，惜已佚。朱权《太和正音谱》评其词曲格势，喻如“锦屏春风”。